Viro
Viron pinta-ala on noin 45 339 neliökilometriä. Alueeltaan se on näin ollen Baltian maista pienin. Se on suurempi kuin esimerkiksi Alankomaat, Sveitsi tai Tanska. Idästä länteen Virolla on leveyttä 350 kilometriä ja pohjoisesta etelään pituutta 240 kilometriä. 
Muiden valtioiden pääkaupungeista Tallinnaa lähinnä on Helsinki: Suomenlahden yli matka on noin 85 kilometriä.
Vastseliina
Pinta-alaa kunnalla oli 222,8 neliökilometriä ja asukkaita siellä oli 2 167 (1.1.2008). Kunnassa asui koko Võrumaan väestöstä 5,61 prosenttia (1.1.2008) ja koko Viron väestöstä 0,16 prosenttia (20.3.2008). Väestötiheys oli 10,6 as/km². Vastseliinan kunnanjohtajana toimi Raul Tohv. Kunnan keskus oli nimeltään Vastseliina, jossa asui 714 ihmistä (1.1.2007).